อยู่ดีๆผมก็มีอาการ หนาวสั่น ตาแดง ตัวร้อน แต่ไม่ปวดหัว ครับ
สวัสดีค่ะ อาการมีไข้หนาวสั่น อาจเกิดได้จาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ ตาแดง ปวดกระะบอกตาได้-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดอาการตาแดงแล้วไม่จำเพาะเจาะจงหรือสัมพันธ์กับการมีไข้ อาจเกิดจากอุณหภูมิร่างกายที่สูงขึ้น ทำให้รู้สึกปวดตา หรือเป็นตาแดงที่เกิดจากการติดเชื้อในตาเองควรไปพบแพทย์เพื่อตรวจร่างกายและตรวจเลือดเพิ่มเติม ให้ได้การวินิจฉัยที่แน่นอน ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆ